L'equivoco stravagante

'''''L'equivoco stravagante*** (en galego ***O curioso malentendido'''*) é unha ópera en dous actos con música de Gioachino Rossini e libreto en italiano de Gaetano Gasbarri. Foi estreada o 26 de outubro de 1811 no Teatro del Corso de Boloña (Italia). Trátase da primeira ópera a grande escala de Rossini.

## Historia 
*L'equivoco stravagante* foi estreada no Teatro del Corso de Boloña o 26 de outubro de 1811. A pesar do seu éxito inicial, a ópera non tivo unha longa vida e tan só foi representada tres veces antes de que a policía pechara a produción, posíblemente a causa de que o texto tocaba o tema da deserción do exército. A música da abertura perdeuse posteriormente.

Logo dun longo período esquecida, tivo varias representacións no Teatro San Carlo de Nápoles en 1974, con Sesto Bruscantini como Gamberotto, e Rolando Panerai como Buralicchio.

A ópera foi producida por primeira vez nos Estados Unidos (na tradución inglesa como *The Bizarre Deception*) pola Bronx Opera en xaneiro de 2004.

Esta ópera represéntase moi pouco na actualidade, figurando nas estatísticas de Operabase con tan só dúas representacións no período 2005-2010. A pesar de non ter entrado aínda no repertorio habitual, conta con grandes interpretacións no Rossini Opera Festival.

## Personaxes 
## Argumento 
A ópera ten lugar a principios do século XIX en Italia. Baséase na historia de amor na que o rico e parvo Buralicchio é disuadido de casar con Ernestina polas calumnias verquidas sobre ela por parte do seu amante Ermanno, con quen si poderá casar.

### Acto I 
Gamberotto, novo rico dedicado á venda de hortalizas, decide casa-la súa filla, Ernestina, co parvo Buralicchio. Ermanno, namorado de Ernestina, logrará converterse no seu profesor de filosofía grazas á axuda dos dous servos de Gamberotto, Rosalía e Frontino. Unha vez dentro da casa de Gamberotto, Ermanno confesa o seu amor a Ernestina, quen rechaza a súa petición ao estar prometida a Buralicchio. Ermanno, desolado, trata de suicidarse, mais Ernestina e os servos evítano a tempo. Agora Ermanno e Ernestina son amantes. Buralicchio percátase de que hai algo entre eles, polo que arma tal escándalo que a policía persónase na casa de Gamberotto.

### Acto II 
Frontino deixa caer unha carta falsa na que se di que Ernestina é en realidade Ernesto, un castrado que pretende desertar do exército, co fin de desfacerse de Buralicchio e que Ermanno poida casar con Ernestina. Buralicchio le a carta e, cego pola ira, comunica a traizón do falso Ernesto á garda, polo que Ernestina é detida. Mais Ernestina conseguirá escapar da prisión vestida de policía e coa axuda de Ermanno. Frontino descúlpase a Gamberotto polos problemas causados. Finalmente, Gamberotto permitirá o matrimonio entre Ernestina e Ermanno.

## Orquestración 
A partitura de Rossini require:
* 2 frautas, 2 óboes, 2 clarinetes, 2 fagots
* 2 trompas, 2 trompetas, trombón
* timbais, bombo
* *Archi*
Para os recitativos:
* Piano (violoncello e contrabaixo *ad libitum*)

## Estrutura 
* Sinfonia
### Acto I 
* 1 Introduzione:
** Terzetto *Si cela in quelle mura* (Ermanno, Frontino, Rosalia)
** Coro *Allegri, compagnoni*
** Cavatina *Mentre stavo a testa ritta* (Gamberotto)
** Stretta *Se mi destina un tanto onore* (Gamberotto, Ermanno, Frontino, Rosalia)
* 2 Cavatina *Occhietti miei vezzosi* (Buralicchio)
* 3 Duettino *Ah, vieni al mio seno*
* 4 Coro e cavatina *Oh come tacita* - *Nel cuor un vuoto io provo* (Ernestina)
* 5 Coro *Andrem, vedrem*
* 6 Quartetto *Ti presento a un tempo istesso* (Gamberotto, Ernestina, Ermanno, Buralicchio)
* 7 Aria *Parla, favella, e poi* (Gamberotto)
* 8 Aria *Quel furbarel d'amore* (Rosalia)
* 9 Duetto *Sì, trovar potrete un altro* (Ermanno, Ermanno)
* 10 Finale I
** Terzetto *Volgi le amabili* (Gamberotto, Buralicchio, Ernestina)
** Quartetto *Che vedo, oh stelle!* (Ermanno, Frontino, Rosalia, Ernestina)
** Stretta *Alme infide!* (Buralicchio, Gamberotto, Ermanno, Ernestina, Rosalia, Frontino, Coro)

### Acto II 
* 11 Introduzione *Perché sossopra* (Coro, Frontino)
* 12 Aria *Vedrai fra poco nascere* (Frontino)
* 13 Duetto *Vieni pur, a me t'accosta* (Ernestina, Buralicchio)
* 14 Recitativo e Aria *E mi lascia così?* - *Sento da mille furie* (Ermanno)
* 15 Quintetto *Speme soave* (Ernestina, Ermanno, Rosalia, Gamberotto, Buralicchio, Coro)
* 16 Aria *Il mio germe* (Gamberotto)
* 17 Cavatina *D'un tenero ardore* (Ermanno)
* 18 Scena e rondò con cori *Il periglio passò* - *Se per te lieta torno* - *Vicina al termine* (Ernestina, Coro)
* 19 Finale *Scapperò, questo mi pare* (Buralicchio, Frontino, Gamberotto, Ermanno, Ernestina, Coro)

## Discografía 
## Notas 
## Véxase tamén 
### Bibliografía 
* Holden, Amanda (Ed.), *The New Penguin Opera Guide*, Nova York: Penguin Putnam, 2001. ISBN 0-14-029312-4
* Osborne, Charles, *The Bel Canto Operas of Rossini, Donizetti, and Bellini'', Portland, Oregon: Amadeus Press, 1994 ISBN 0-931340-71-3
* Osborne, Richard: "Equivoco stravagante, L'" in *The New Grove Dictionary of Opera*, Stanley Sadie (Ed.). (Londres: MacMillan, 1992) ISBN 0-333-73432-7

### Ligazóns externas 
* Libreto en italiano en Karadar.com
* AmadeusOnLine.net 
* Tommasini, Anthony, "CLASSICAL MUSIC AND DANCE GUIDE", *New York Times*, 16 de xaneiro de 2004.